 Runtii wargayskan dhallinyaro badan baa soo saariddiisa kaalin wayn ka qaadata, sida ay akhristayaashu arkeen, waxaa dhallinyaradaas ka mid ah Qaasim Xersi Faarax, Ibraahim Macallim Mursal, Maxamad Ciise Axmad iyo qaar kale, laakiin xagga farsamada, wargaysku aniga ayuu igu tiirsanyahay, taas ayaana keentay in uu joogsado, ee runtii qoraallo badan ayaan hayay oo ay dhallinyaradu iska soo daba direen, dhallinyaradaas qoraayaalka ah aad baan ugu mahadcelinayaa, waxaanna leeyahay halkiinna ka sii wada, aad bay idiin ammaaneen aqristayaasha wargayskan, emaillo badan oo ay aqristayaashu ii soo direen waxay qaarkood ku ammaaneen qoraal wanaagga wargayska iyo qiima badnida maqaaladaha ku soo baxa ee ay dhallinyaradaasi qoreen. 